VEGA Klub præsenterer

Et internationalt dj line-up præger weekendens VEGA Klub

*Weekenden byder på dj’s fra London og Paris, som vil sætte kulden for døren og sparke gang i festen. Fredag aften spiller engelske dj Maksy dansevenligt house fra Londons undergrund. Lørdag præsenterer Dedikeret den populære franske dj Babaflex, der har et seriøst hiphop-bagkatalog.*

**Fredag – Kanonklubben**

Fredag aften rykker Kanonklubben ind i Ideal Bar, hvor den står på dansevenligt house med britisk kant og et stærkt dj line-up. Øverst på plakaten står den engelske dj og producer Maksy, det er et hypet navn i Londons undergrundsmiljø og har modtaget stor opbakning fra navne som Enzo Siragusa, Julian Perez, Bella Sarris, Moodymann.

Resten af aftenen vil Flip, Nobles, Alex Lindex, William Hass og Hjalti & Jesper vende plader og sørge for et pakket dansegulv. Kanonklubben er en samling erfarne københavnske dj’s og festarrangører, som længe har lavet succesfulde events og fester i København. Fredag aften prøver de for første gang kræfterne af i Ideal Bar.

Læs mere om arrangementet

**Lørdag – Dedikeret**

Lørdag aften præsenterer Dedikeret for første gang i København dj'en Babaflex!

Babaflex er en af Paris’ absolut mest bookede hiphop-dj's. Han er vokset op på Brothers Johson, Ami Stewart og Barry White og har siden 90'erne spillet på alle store klubber i Paris, hvor han også har residencies med sit dj-crew Jazzeffiq. Forvent klassisk såvel som spritny hiphop, nu-soul, og alt det andet, der får hovedet til at nikke.

**Oh La La!**

Som altid er resident dj's KCL, Tia Turn Tables og DJ Cars10 bag pladespillerne, hvor de krydrer aftenen med soul, funk, R&B, electro og above all: BOOM BAP!

Læs mere om arrangementet

**Fakta om weekenden i VEGA Klub:**

**VEGA Klub: Kanonklubben**

Fredag den 15. januar 2016 kl. 23.00

Ideal Bar, Enghavevej 40, 1674 Kbh. V

Entré 30 kr.

Læs mere om arrangementet

**VEGA Klub: Dedikeret**

Lørdag den 16. januar 2016 kl. 23.00

Ideal Bar, Enghavevej 40, 1674 Kbh. V

Entré 30 kr.

Læs mere om arrangementet